Oprindelig var han bogtrykker og kom i [[1807]] på [[Royal Academy of Arts|Londons Akademi]]. Her studerede han under [[Henry Fuseli]] og uddannede sig videre under [[Thomas Lawrence]]. Han havde svært ved at slå an; men med ''Kleopatra'' [[1821]] tiltvang han sig et navn. Etty dyrkede især den nøgne kvindeskønhed: ''Pandora'' ([[1824]]), ''Venus'', ''Odysseus og Sirenerne'' i [[Manchester Art Gallery]], tre Judith-malerier i [[National Gallery of Scotland]] ([[1827]]-[[1831|31]]), etc. Han var utrættelig i studier efter nøgen model, tilstræbte en strålende venetiansk kolorit (studerede længe i [[Venedig]]), men var i øvrigt [[eklektiker]]en, der i form og farve sluttede sig til gammel kunst. Nyere smag har igen bragt hans navn frem. Han er særlig godt repræsenteret i Manchester Art Gallery med blandt andet det storladne ''Stormen'' ([[1830]]).<ref>[http://www.manchestergalleries.org/salvaged/the-painting/other-works-by-etty/ Other works by Etty | Salvaged]</ref> I [[1828]] blev Etty medlem af Londons Akademi; sin fødebys kunstudvikling befordrede han ved oprettelsen af et selskab til de skønne kunsters fremme.
Historiemalere Historie Maleri Organisationer